Case ID: 1222409
Sentence 60: Bununla belə Ali Məhkəmənin Kommersiya Kollegiyası həmçinin onu da qeyd edir ki, hazırki iş üzrə sayğacın qüsursuz işləməsinə əmin olmaq üçün elektron və mexaniki göstəricilər arasında qaz sərfiyyatına görə əmələ gələn fərqin səbəbləri müəyyənləşdirilməli idi. Lakin işə apellyasiya instansiyası məhkəməsində baxılarkən cavabdehin nümayəndəsi yuxarıda göstərilən istixanada quraşdırılmış Eltser G-250 RVG EK-220 markalı qaz sayğacının mexaniki və elektron göstəricilərinin arasında fərqin yaranmasının səbəbinin və onlardan hansının sayğacın göstəricisi kimi əsas götürülməsinin müəyyən edilməsi üçün Azərbaycan Respublikasının Energetika Nazirliyinə və Azərbaycan Respublikasının Antiinhisar və İstehlak Bazarına Nəzarət Dövlət Agentliyinə sorğu göndərilməsinə dair verdiyi vəsatətə baxmayaraq o heç bir qiymətləndirmə aparılmadan həmin məhkəmə tərəfindən təmin olunmamışdır (i.v.105).Ali Məhkəmənin Kommersiya Kollegiyası onu da vurğulayır ki, göstərilən məsələnin obyektiv, tam və hərtərəfli araşdırılıb qanuni və əsaslı qətnamə çıxarılması məqsədilə MPM-də nəzərdə tutulmuş prosessual imkanlardan da tam istifadə olunmamışdır.